पाएं अपने शहर की ताज़ा ख़बरें और फ्री ई-पेपरडाउनलोड करें
कांगड़ा जिले के विकास खंड परागपुर के तहत पड़ती ग्राम पंचायत जंबल के बेई गांव में रविवार रात को एक घर के कमरे और पशुशाला में आग लग गई। घटना में लाखों रुपए के नुकसान का अनुमान है। वहीं भीतर बंधे पशुओं को स्थानीय लोगों ने कड़ी मशक्कत के बाद सुरक्षित बाहर निकाला। हालांकि इस दौरान एक बकरी बुरी तरह से झुलस गई।
मिली जानकारी के मुताबिक गांव बेई के अमर सिंह पुत्र मनी राम की पशुशाला में अचानक आग लग गई। आग कैसे लगी इसके बारे में कोई जानकारी नहीं मिली है। गनीमत रही कि समय रहते मवेशियों को सुरक्षित बाहर निकाल लिया गया। आग इतनी भयंकर थी कि पशुशाला के अंदर रखा घास व कीमती लकड़ी जलकर राख हो गई।
आग लगने की सूचना तुरंत डाडा सीबा अग्निशमन विभाग को दी गई और उन्होंने मौका पर जाकर तुरंत आग पर काबू पाया। इस दौरान अग्निशमन विभाग की टीम में पर्यवेक्षक सुनील कुमार, सतीश कुमार, हवलदार रविंद्र कुमार, ड्राइवर विवेक मौजूद रहे। पंचायत प्रधान अर्चना शर्मा ने कहा कि आग लगने से काफी नुकसान हुआ है। प्रशासन को चाहिए इस परिवार की सहायता की जाए। प्रधान सहित स्थानीय लोगों ने भी मदद करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn